
POMOC DOMINIKE !  Aj vďaka Vám sa v minulom roku  vyzbieralo pre Dominiku 13 836 Sk !! 
Pokračujeme aj v roku 2005.

Ponúkame na predaj CD s fotkami, ktoré vznikajú, keď sa pohybujeme na brehu medzi vami. Máme k dispozícii tieto CD:

1. CD sezóna 2003  cena 10 Sk a vy si môžete pozrieť a dať napr. vytlačiť fotky z MSR KT Zelená voda, MSR maratón TN, Komárno, Piešťany Pohár SNP, uzamykanie vody v Novákoch, preteky v Poľsku a v Ostrožskej Novej Vsi 2003
2. CD sezóna 2004/1  cena 15 Sk  a vy sa potešíte z vyše 800 fotiek z odchodu junior. reprezentácie na sústredenie v Chorvátsku, z Dunajského maratónu, z M-SR DT v Novákoch, medzinárodnej regaty v Piešťanoch, Zvolenskej tisícky, Trenčianskej regaty a VC Komárno.

3. CD sezóna 2004/2  cena 15 Sk  pokračujeme fotkami zo Zvolenskej tisícky (nedeľa), ďalej tam nájdete fotky z Trenčianskej regaty, VC Komárno, prvá voda KRK Nováky a video z Komárna v MPEG kvalite si môžete pozrieť finále K1 200m ženy, K1 500m a 200m, K4 veteráni, C1 200m muži, K1 st.dorast !!
4. CD sezóna 2004/3  cena 15 Sk kompletné foto z troch dní MSR KT na Zelenej Vode, video  v MPEG kvalite a novinkou je zaradenie rozhovorov v podobe doc súborov, už zverejnených na webe kanoe.sk. 
Vďaka pochopeniu a podpore trénera Soósa a chlapcov zo štvorkajaku   Vám ponúkame: 
5. fotky bronzovej K4 z OH Atén s ich originál podpismi 
ceny:  * 60Sk/A4formát     * 30Sk/široká    * 20Sk/ 10x15cm
V spolupráci s redakciou časopisu Nautik (www.nautik.sk) Vám môžeme ponúknuť:

6. časopis NAUTIK   číslo 01/2005, kde nájdete okrem iného   Reportáž z vyhlásenia najlepšieho kanoistu SR 2004 a číslo 04/2004 Rozhovor s Petrom Pálešom   CENA  á 30 Sk (Zľava viac ako 50% a ku každému zakúpenému číslu  Vám venujeme jedno staršie číslo podľa výberu)

Zakúpením čohokoľvek z našej ponuky pomôžeme Dominike, dievčatku ktoré bojuje o svoje miesto v živote.  Kompletný výťažok z každého predaného CD, fotiek aj časopisov ide na konto Dominike. Veríme, že podporíte náš spoločný projekt ! Už tento víkend počas Majstrovstiev SR na dlhé trate v nováckom bufete nájdete našu kompletnú ponuku ! V mene Dominiky a jej rodičov Vám vopred ďakujeme a držíme vám v súbojoch o medaily veľa síl a šťastia !
